31995D0233
L 156/76
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 юни 1995 година
за съставяне на списъци на трети страни, от които държавите-членки разрешават внос на живи домашни птици и яйца за люпене
(текст от значение за ЕИП)
(95/233/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (1), последно изменена с Акта за присъединяване на Австрия, Финландия и Швеция, и по-специално членове 21 и 26 от нея,
като има предвид, че някои страни, които са традиционни доставчици за държавите-членки, трябваше да докажат с писмени гаранции и съответната документация, че отговарят на изискванията на Общността;
като има предвид, че настоящото решение се прилага, без да се засягат разпоредбите на Решение 93/342/ЕИО на Комисията (2), изменено с Решение 94/438/ЕО (3), което определи критериите за класифициране на третите страни по отношение на инфлуенцата по птиците и Нюкасълската болест;
като има предвид, че може да се окаже необходимо в някои случаи да се уточнят регионите в страните, от които се разрешава внос; като има предвид, че разрешението за внос може да се ограничи до някои видове или някои категории птици;
като има предвид, че списъкът с трети страни може да бъде изменян във всеки момент, за да се отчете новата информация или промяната на ситуацията; като има предвид, че вписването на дадена страна в списък може да се преразглежда във всеки момент, когато по допълнителна информация, и по-специално информацията от проверка на място се окаже, че условията в съответната трета страна са се изменили или че предишната информация е била непълна, неточна или невярна;
като има предвид, че въпреки че списъкът от трети страни представлява основата на общностните разпоредби за вноса от трети страни, предвидени в Директива 90/539/ЕИО, други мерки, и по-специално тези по отношение на специалните условия за здравето на животните, останалите нереализирани планове и издаването на сертификати трябва да се отчитат, за да се постигне пълно хармонизиране на условията за внос на живи птици и яйца за люпене;
като има предвид, че е оправдано да се изготви отделен списък на трети страни за вноса на щраусоподобни поради биологическите разлики между тези видове и другите птици; като има предвид, че е необходимо да се наложи карантина на такива птици след вноса им;
като има предвид, че е необходимо да се отчетат разпоредбите на член 11 от Директива 90/539/ЕИО и въз основа на това да се изготви списък на страните, които, макар и да осигурили по-малко строги гаранции за здравето на животните, могат да получат разрешение за внос на малки пратки при условия, подобни на условията, приети за други птици в съответствие с разпоредбите на Директива 92/65/ЕИО на Съвета (4);
като има предвид, че до приемането от Комисията на необходимия здравен сертификат за внос на живи домашни птици и яйца за люпене от страни, фигуриращи в този списък, държавите-членки могат да продължат да прилагат към вноса собствените си изисквания в областта на здравето на животните в сила към 1 януари 1995 г.;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите-членки разрешават вноса на живи домашни птици и яйца за люпене в съответствие със списъка от приложение I.
Списъкът от приложение I не се прилага към вноса на щраусоподобни и техните яйца за люпене.
2. Държавите-членки разрешават внос на щраусоподобни птици и яйца за люпене от тях съгласно списъка от приложение II. Условията за внос за този вид птици или яйца трябва да включват карантина след вноса.
3. Чрез дерогация от параграф 1 и до приемането на общностни правила за здравните изисквания за животните и ветеринарни сертификати за такъв внос държавите-членки разрешават вноса на единични пратки до двадесет броя живи птици и яйца за люпене съгласно списъка от приложение III. Условията за внос за такива пратки трябва да включват изискване за изолация или карантина след вноса за пратките от щраусоподобни птици или яйца за люпене от тях.
Разпоредбите на първата алинея не се прилагат за пратки от щраусоподобни птици или яйца за люпене от тях.
Член 2
Настоящото решение се прилага от 1 юли 1995 г.
Член 3
Адресати на настоящото решение са държавите-членки.
Съставено в Брюксел на 22 юни 1995 година.